इंदिरा गांधी राष्‍ट्रीय जनजातीय विश्‍वविद्यालय अमरकंटक, मध्‍य प्रदेश, भारत के संसद के एक अधिनियम द्वारा स्‍थापित किया गया है। यह इंदिरा गांधी राष्‍ट्रीय जनजातीय विश्‍वविद्यालय अधिनियम, 2007 द्वारा अस्‍तित्‍व में आया और 8 जुलाई, 2008 को इसके प्रथम कुलपति की नियुक्‍ति के साथ सक्रिय हुआ। विश्‍वविद्यालय के क्षेत्राधिकार का विस्‍तार संपूर्ण देश तक है और विश्‍वविद्यालय अनुदान आयोग के माध्‍यम से केन्‍द्र सरकार द्वारा पूर्णत: वित्‍तपोषित किया जाता है। विश्‍वविद्यालय जनजातियों के उच्‍च शिक्षा के चिरकालिक स्‍वप्‍न को पूरा करता है।